Návrh

Vyhlášky Ministerstva zdravotníctva
Slovenskej republiky
č .............. 2007
 
o podrobnostiach o požiadavkách na zariadenia pre deti a mládež

Vláda Slovenskej republiky podľa § 62 písm. i) zákona č. ..... Z. z. o ochrane, podpore a rozvoji verejného zdravia a o zmene a doplnení niektorých zákonov nariaďuje:  


§ 1
Predmet úpravy

 Touto vyhláškou sa ustanovujú podrobnosti o požiadavkách na priestorové usporiadanie, funkčné členenie, vybavenie, prevádzku, režim dňa, režim stravovania a pitný režim, činnosti vedúce k výchove a vzdelávaniu a náležitosti prevádzkového poriadku v zariadeniach pre deti a mládež.

§ 2

Základné pojmy

Na účely tejto vyhlášky sa rozumie
sieťou sieť podľa osobitného predpisu,[footnoteRef:2]1) [2: 1) 	§ 15 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov.] 

školou škola[footnoteRef:3]2) zaradená do siete, [3: 2) 	§ 2 ods. 1 zákona č. 29/1984 Zb. o sústave základných a stredných škôl (školský zákon) v znení neskorších predpisov.] 

školským zariadením školské zariadenie[footnoteRef:4]3) zaradené do siete, [4: 3) 	§ 1 ods. 2 zákona Národnej rady Slovenskej republiky č. 279/1993 Z. z. o školských zariadeniach v znení neskorších predpisov.] 

predškolským zariadením predškolské zariadenie[footnoteRef:5]4) zaradené do siete, [5: 4) 	§ 5 zákona Národnej rady Slovenskej republiky č. 279/1993 Z. z.] 

školským klubom detí školský klub detí[footnoteRef:6]5) zaradený do siete, [6: 5) 	§ 6 ods. 1 zákona Národnej rady Slovenskej republiky č. 279/1993 Z. z.] 

školským strediskom záujmovej činnosti školské stredisko záujmovej činnosti[footnoteRef:7]6) zaradené do siete, [7: 6) 	§ 6 ods. 2 zákona Národnej rady Slovenskej republiky č. 279/1993 Z. z.] 

centrom voľného času centrum voľného času[footnoteRef:8]7) zaradené do siete, [8: 7) 	§ 6 ods. 3 zákona Národnej rady Slovenskej republiky č. 279/1993 Z. z.] 

školou v prírode škola v prírode[footnoteRef:9]8) zaradená do siete, [9: 8) 	§ 8 ods. 1 zákona Národnej rady Slovenskej republiky č. 279/1993 Z. z.] 

špeciálnou školou špeciálna škola[footnoteRef:10]9) zaradená do siete, [10: 9) 	§ 28 zákona č. 29/1984 Zb. 
] 

zariadením školského stravovania školská kuchyňa a školská jedáleň, kuchyňa a jedáleň v internátnom zariadení, centrálna výrobňa jedál pre školské stravovanie, výdajná školská kuchyňa a stredisko školského stravovania podľa osobitného predpisu,[footnoteRef:11]10) [11: 10) 	§ 31 ods. 2 zákona Národnej rady Slovenskej republiky č. 279/1993 Z. z.] 

dieťaťom predškolského veku fyzická osoba, ktorá nezačala plnenie povinnej školskej dochádzky,
žiakom fyzická osoba, ktorá začala školskú dochádzku a zúčastňuje sa výchovno-vzdelávacieho procesu v školách a v školských zariadeniach.


Priestorové usporiadanie a funkčné členenie zariadení pre deti a mládež
§ 3

(1) Vonkajšie priestory zariadenia pre deti a mládež musia mať vyčlenený nezastavaný pozemok na pobyt detí a žiakov (ďalej len “nezastavaný pozemok”). Časť nezastavaného pozemku predškolského zariadenia a prevádzkarne pre starostlivosť o deti do šesť rokov veku musí tvoriť trávnatá plocha. Na nezastavanom pozemku predškolského zariadenia a prevádzkarne pre starostlivosť o deti do šesť rokov veku musí byť vyčlenená plocha pre detské ihrisko. Na nezastavanom pozemku školy musí byť vyčlenená plocha na telovýchovu a šport.

(2) V predškolskom zariadení a v prevádzkarni pre starostlivosť o deti do šesť rokov veku musí byť na jedno dieťa predškolského veku z počtu detí, ktorý vychádza z veľkosti plôch vnútorných priestorov predškolského zariadenia alebo prevádzkarne pre starostlivosť o deti do šesť rokov veku, najmenej 2,5 m2 trávnatej plochy a najmenej 4 m2 plochy detského ihriska. Ak je na nezastavanom pozemku zriadené pieskovisko, jeho plocha musí byť najmenej 0,5 m2 na jedno dieťa predškolského veku. Nezastavaný pozemok predškolského zariadenia a prevádzkarne pre starostlivosť o deti do šesť rokov veku musí byť oplotený.

(3) Škola musí mať k dispozícii plochu s veľkosťou najmenej 16 m2 na telovýchovu a šport na jedného žiaka.


§ 4

(1) Priestorové usporiadanie a funkčné členenie vnútorných priestorov zariadenia pre deti a mládež musí umožňovať funkčnú nadväznosť jednotlivých priestorov a ich samostatnú prevádzku bez vzájomného rušenia. V predškolskom zariadení a v prevádzkarni pre starostlivosť o deti do šesť rokov veku priestorové usporiadanie a funkčné členenie priestorov musí umožňovať voľné hry detí, oddych, osobnú hygienu s otužovaním a telesné cvičenia.

(2) V predškolskom zariadení a v prevádzkarni pre starostlivosť o deti do šesť rokov veku musí byť na jedno dieťa najmenej 4 m2 plochy dennej miestnosti, ktorá plní funkciu herne a spálne, a ak je spálňa stavebne oddelená, najmenej 3 m2 plochy herne. Na jedno ležadlo na spanie musí byť najmenej 1,7 m2. Priestor na odkladanie ležadiel a lôžkovín musí umožňovať ich riadne prevetrávanie. Na jednu stoličku v jedálni musí byť najmenej 1,4 m2 plochy jedálne.

(3) V škole s výnimkou špeciálnej školy a v školskom klube detí, v školskom stredisku záujmovej činnosti, v centre voľného času a v prevádzkarni pre výchovu a mimoškolské vzdelávanie detí a mládeže musí byť na jedného žiaka najmenej 1,65 m2 plochy teoretickej učebne a najmenej 2 m2 plochy odbornej pracovne, laboratória, počítačovej učebne, jazykovej učebne a učebne strojopisu. V špeciálnej škole musí byť na jedného žiaka najmenej 2,3 m2 plochy teoretickej učebne. V miestnosti, kde sa zabezpečuje vyučovanie žiakov v škole v prírode, musí byť na jedného žiaka 1,5 m2 podlahovej plochy.

(4) V základnej škole musí byť na jedného žiaka najmenej 4 m2 plochy učebne praktického vyučovania, na strednej škole a v špeciálnej škole najmenej 2 m2 plochy  pracoviska odborného výcviku v odbore zameranom na ručné obrábanie a najmenej 10 m2 plochy pracoviska odborného výcviku v odbore zameranom na strojové obrábanie. 

(5) V škole musí byť na jedného žiaka najmenej 4 m2 plochy vnútorných priestorov určených na výučbu telesnej výchovy, v prípade plošne náročných druhov cvičení najmenej 8 m2 týchto priestorov a v šatni pri priestoroch určených na výučbu telesnej výchovy najmenej 0,5 m2 plochy šatne.

(6) V školskom klube detí, v školskom stredisku záujmovej činnosti, v centre voľného času a v prevádzkarni pre výchovu a mimoškolské vzdelávanie detí a mládeže musí byť na jedného žiaka najmenej 2 m2 plochy priestoru určeného na záujmovú a oddychovú činnosť. V škole v prírode musí byť na jedného žiaka 1,5 m2 alebo 3 m2 na jedno dieťa predškolského veku plochy priestoru určeného na trávenie voľného času.

(7) Ak je súčasťou zariadenia pre deti a mládež aj jedáleň, na jednu stoličku musí byť najmenej 1,4 m2 plochy jedálne.


Vybavenie zariadení pre deti a mládež
§ 5 

 (1) Učebne zariadenia pre deti a mládež musia byť vybavené školským nábytkom, ktorý zohľadňuje rozdielnu telesnú výšku žiakov. Veľkostné typy školského nábytku a ergonomické zásady práce žiakov v sede sú uvedené v prílohe. Pri používaní tabule musí byť dodržaný zrakový uhol, ktorého vrchol leží na zadnej hrane pracovnej plochy prvého stola žiaka pred tabuľou a je tvorený spojnicami zadnej hrany pracovnej plochy stola so stredom tabule a s jednou z bočných strán tabule, najviac 30 stupňov. 

(2) V zariadení pre deti a mládež musia byť pre žiakov a deti predškolského veku so zdravotným postihnutím zabezpečené podmienky podľa druhu ich zdravotného postihnutia vrátane bezbariérového prostredia. Školský nábytok musí zohľadňovať ich zdravotný stav a v učebni musia byť vytvorené relaxačné kútiky s možnosťou zaujatia pohodlnej sedacej alebo ležiacej polohy aspoň jednej osoby a musí byť vyčlenený priestor na odkladanie kompenzačných pomôcok.

(3) Vybavenie a priestorové usporiadanie priestorov určených na pobyt žiakov v školskom klube detí, v školskom stredisku záujmovej činnosti, v centre voľného času a v prevádzkarni pre výchovu a mimoškolské vzdelávanie detí a mládeže musí byť v súlade s vykonávanou činnosťou.

§ 6

(1) V umyvárňach predškolského zariadenia a v prevádzkarni pre starostlivosť o deti do šesť rokov veku musia byť umývadlá inštalované tak, aby ich horná hrana bola vo výške 0,5 m od podlahy, ak nie je ďalej uvedené inak. Batérie umývadiel musia byť umiestnené vo výške 0,6 m od podlahy. Spoločná miešacia batéria musí byť umiestnená mimo dosahu detí. Na stenách umyvárne sú držadlá vo výške 0,7 až 0,8 m od podlahy. Detské záchodové  misy musia byť navzájom oddelené ľahkými 1,2 m vysokými a 0,6 m hlbokými priečkami bez dverí. Dispozičné riešenie umyvární a počet záchodov upravuje osobitný predpis.[footnoteRef:12]11) [12: 11) 	Vyhláška Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.
] 


(2) V predškolskom zariadení a v ďalších zariadeniach pre deti a mládež, ak sú v nich umiestnené deti mladšie ako tri roky, jedno umývadlo musí byť najviac na 10 dojčiat a jedno umývadlo najviac na štyri batoľatá. Umývadlá musia byť inštalované tak, aby ich horná hrana bola vo výške 0,4 m od podlahy. V umyvárni musí byť vyčlenený priestor na nočníky najviac pre 10 detí.

(3) Podrobnosti o umiestnení zariadení na osobnú hygienu a o počte záchodov a umývadiel v zariadení pre deti a mládež ustanovuje osobitný predpis.11)

(4) Šatne detí v predškolskom zariadení a v prevádzkarni pre starostlivosť o deti do šesť rokov veku musia byť vybavené šatňovými skrinkami a lavičkami. V predškolskom zariadení a v prevádzkarni pre starostlivosť o deti do šesť rokov veku, ak sú v nich umiestnené dojčatá, musia byť šatne vybavené aj stolmi na prebaľovanie a umývadlom.

(5) Šatne a iné priestory určené na odkladanie vrchného odevu žiakov v zariadení pre deti a mládež musia byť vybavené vešiakmi s hákmi umiestnenými podľa vekových skupín žiakov vo výške od 120 cm do 150 cm od podlahy a lavičkami. Odstupy medzi vešiakmi musia byť najmenej 15 cm.

(6) Šatne v priestoroch určených na praktické vyučovanie musia byť vybavené skrinkami na uloženie pracovného odevu a obuvi.

(7) Priestory určené na výučbu telesnej výchovy v škole a musia byť vybavené šatňami tak, aby jedna šatňa bola pre prichádzajúcu skupinu žiakov a jedna šatňa pre odchádzajúcu skupinu žiakov,  a umyvárňami prístupnými zo šatne. V umyvárňach musí byť jedna sprchová ružica najviac pre osem žiakov a jedno umývadlo najviac pre 10 žiakov. Šatne musia byť vybavené vešiakmi a lavičkami, pričom na jedného žiaka musí byť 0,4 m dĺžky lavičky.


§ 7
Prevádzka zariadení pre deti a mládež

(1) Zariadenie pre deti a mládež musí byť zásobované tečúcou vodou určenou na ľudskú spotrebu[footnoteRef:13]12) tak, aby zabezpečovalo  [13: 12) 	§ 17 ods. 1 zákona č. ....  o ochrane, podpore a rozvoji verejného zdravia a o zmene a doplnení niektorých zákonov.] 

a)	na jedno dieťa predškolského zariadenia a prevádzkarne pre starostlivosť o deti do šesť rokov veku najmenej 60 l vody na jeden deň, 
b)	na jedného žiaka školy najmenej 25 l vody na jeden deň.

(2) Zariadenie pre deti a mládež musí byť vykurované[footnoteRef:14]13) tak, aby [14: 13) 	§ 16 ods. 2 zákona č. 657/2004 Z. z. o tepelnej energetike.
] 

a) v predškolskom zariadení a v prevádzkarni pre starostlivosť o deti do šesť rokov veku bola zabezpečená teplota v herni najmenej 22 oC, v spálni najmenej 22 oC a v umyvárni a záchode najmenej 24 oC, 
b) v zariadení pre deti a mládež, okrem zariadení pre deti a mládež uvedených v písmene a), bola zabezpečená teplota
učební a ďalších miestností, v ktorých žiaci vykonávajú činnosť štyri hodiny a viac, najmenej 20 oC,
priestorov určených na výučbu telesnej výchovy najmenej 15 oC,
šatní zriadených v priestoroch určených na výučbu telesnej výchovy najmenej 20 oC,
šatní a iných priestorov na odkladanie vrchného odevu žiakov najmenej 15 oC,
chodieb a záchodov najmenej 15 oC.

(3) Ak nie je možné zabezpečiť vykurovanie podľa odseku 2, zariadenie pre deti a mládež sa môže prevádzkovať, len ak teplota vzduchu v herni a spálni predškolského zariadenia a prevádzkarne pre starostlivosť o deti do šesť rokov veku  a teplota vzduchu v učebniach a  ďalších miestnostiach zariadenia pre deti a mládež uvedených v odseku 2 písm. b), v ktorých žiaci vykonávajú činnosť štyri hodiny a viac, neklesne v troch po sebe nasledujúcich dňoch pod 18 oC alebo ak teplota vzduchu v týchto priestoroch neklesne v jednom dni pod 16 oC. 

(4) Výmena vzduchu v zariadení pre deti a mládež musí byť zabezpečená tak, aby zabezpečovala
v učebniach 20 - 30 m3 za 1 h na jedného žiaka,
v priestoroch určených na výučbu telesnej výchovy 30 m3 za 1 h na jedného žiaka,
v šatniach a iných priestoroch určených na odkladanie vrchného odevu 20 m3 za 1 h na jedno miesto,
v umyvárňach 30 m3 za 1 h na jedno umývadlo,
v sprchách 150 až 200 m3 za 1 h na jednu sprchu,
v záchodoch 50 m3 za 1 h na jednu kabínu a 25 m3 za 1 h na jeden pisoár.


§ 8
Režim dňa

Režim dňa detí v predškolskom zariadení a v prevádzkarni pre starostlivosť o deti do šesť rokov veku musí prevádzkovateľ organizovať tak, aby zabezpečil
a) individuálny čas a dĺžku spánku dieťaťa vrátane možnosti ranného dospávania,
b) pobyt detí vonku najmenej dve hodiny dopoludnia a dve hodiny odpoludnia v závislosti na dĺžke pobytu detí v predškolskom zariadení alebo v prevádzkarni pre starostlivosť o deti do šesť rokov veku, a to v každom ročnom období; pobyt vonku môže byť skrátený alebo vynechaný pri mimoriadne nepriaznivých meteorologických podmienkach, ktorými sú víchrica, prudký dážď, teploty pod -10 oC, alebo pri nadmernom znečistení ovzdušia,
c) telesné cvičenie detí najmenej dvakrát denne,
d) systematické otužovanie detí na zvyšovanie odolnosti ich organizmu.


§ 9
Režim stravovania a pitný režim

(1) Režim stravovania v zariadení pre deti a mládež musí byť organizovaný tak, aby zodpovedal veku, zdravotnému stavu a fyzickej záťaži žiakov a detí predškolského veku. Podávaná strava musí byť zdravotne neškodná a výživovo hodnotná.[footnoteRef:15]14) [15: 14) 	§ 26 ods. 3 písm. i/ a ods. 5 zákona č. ....] 


(2) Režim stravovania žiakov a detí predškolského veku v zariadení pre deti a mládež musí prevádzkovateľ organizovať tak, aby zabezpečil
a) pre deti v predškolskom zariadení a v prevádzkarni pre starostlivosť o deti do šesť rokov veku podávanie desiatej, obeda a olovrantu, ak nejde o deti uvedené v písmene b),
b) pre deti dochádzajúce do predškolského zariadenia a do prevádzkarne pre starostlivosť o deti do šesť rokov veku len na dopoludňajšie hodiny podávanie desiatej a ak sú prítomné v predškolskom zariadení a v prevádzkarni pre starostlivosť o deti do šesť rokov veku aj v čase obeda, podávanie aj obeda,
c) pre žiakov ubytovaných v školskom zariadení celodenné stravovanie,[footnoteRef:16]15) pričom raňajky musia obsahovať teplý nápoj a obed a večera musia byť teplé, [16: 15) 	§ 42 ods. 1 zákona Národnej rady Slovenskej republiky č. 279/1993 Z. z.
] 

d) časový odstup medzi jednotlivými jedlami najviac tri hodiny,
e) pitný režim žiakov a detí počas celého pobytu v zariadení podávaním pitnej vody alebo výživovo hodnotných nápojov a pitie hygienicky vyhovujúcim spôsobom.

(3) V zariadení pre deti a mládež musí prevádzkovateľ zabezpečiť, aby 
a) 	sortiment tovaru v bufetoch, automatoch a iných formách ambulantného predaja zriadeného v rámci zariadenia pre deti a mládež, ktorý  je dostupný žiakom a deťom, zodpovedal zásadám zdravej výživy, bol výživovo hodnotný14) a neobsahoval najmä alkoholické nápoje, nápoje s obsahom kofeínu a chinínu a tabakové výrobky,
b)	do školského stravovacieho zariadenia nebola žiakom a deťom individuálne donášaná strava okrem žiakov a detí, u ktorých podľa posúdenia lekára všeobecnej zdravotnej starostlivosti pre deti a dorast alebo lekára so špecializáciou v príslušnom špecializačnom odbore zdravotný stav žiaka alebo dieťaťa predškolského veku vyžaduje osobitné stravovanie.

(4) Podrobnosti o stravovaní žiakov a detí predškolského veku v škole v prírode ustanovuje osobitný predpis.[footnoteRef:17]16) [17: 16) 	Vyhláška Ministerstva zdravotníctva SR č... o podrobnostiach o požiadavkách na zotavovacie podujatia.] 


(5) Poskytovanie stravovacích služieb verejnosti v jedálni musí byť časovo alebo priestorovo oddelené od stravovania žiakov a detí. Rozsah stravovacích služieb musí byť v súlade s priestorovou kapacitou a vybavením jedálne a nesmie ohrozovať zdravotnú neškodnosť podávaných pokrmov a dodržiavanie zásad prevádzkovej a osobnej hygieny. 


§ 10
Činnosti vedúce k výchove a vzdelávaniu

(1) Činnosti vedúce k výchove a vzdelávaniu v zariadení pre deti a mládež musia byť organizované tak, aby utvárali podmienky na zdravý rast a vývin detí a žiakov s prihliadnutím na ich vek, zdravotný stav, stupeň psychosomatického vývinu a na predchádzanie poškodeniam zdravia, najmä nadmernej psychickej a statickej záťaži a vzniku a šíreniu prenosných ochorení.

(2) Činnosti vedúce k výchove a vzdelávaniu musia zohľadňovať fyziologické osobitosti jednotlivých vekových skupín detí a žiakov; musia byť organizované tak, aby predchádzali zdravotným rizikám, a to najmä
a) primeranosťou záťaže so zreteľom na vekové a individuálne vývinové osobitosti jednotlivých vekových skupín detí a žiakov,
b) uplatňovaním foriem výučby, ktoré podporujú a rozvíjajú telesné zdravie a duševné zdravie, vedú k rozvoju individuálnych schopností detí a žiakov, zvyšujú efektivitu práce pri rešpektovaní psychického vývinu, telesného vývinu a sociálneho vývinu a zdravotného stavu jednotlivca a kompenzujú nepriaznivé účinky učebných a režimových záťaží.

 (3) Vyučovanie na zmeny[footnoteRef:18]17) na základnej škole sa môže zavádzať v nevyhnutnom rozsahu, najdlhšie však na obdobie jedného školského roku, pričom do zmenného vyučovania sa nesmú zaraďovať žiaci prvého ročníka.  [18: 17) 	§ 14 ods. 5 písm. a) zákona č. 596/2003 Z. z.
] 


(4) Rozsadenie žiakov v učebniach školy v rámci vyučovania musí zohľadňovať ich telesnú výšku a zdravotný stav. Pri inom ako obvyklom usporiadaní pracovných miest žiakov musí byť zabezpečené striedanie žiakov na pracovných miestach z dôvodu zabránenia jednostrannému zaťaženiu svalových skupín. 


§ 11
 Náležitosti prevádzkového poriadku 

(1) Prevádzkový poriadok zariadenia pre deti a mládež musí obsahovať
identifikačné údaje prevádzkovateľa zariadenia pre deti a mládež, 
druh zariadenia pre deti a mládež a najvyšší počet detí a žiakov zodpovedajúci veľkosti vnútorných priestorov zariadenia pre deti a mládež, 
organizáciu prevádzky zariadenia pre deti a mládež s uvedením spôsobu
1. organizácie režimu dňa detí a žiakov, činností vedúcich k výchove a vzdelávaniu, vrátane postupu, ak sa u žiaka alebo dieťaťa predškolského veku počas pobytu v zariadení pre deti a mládež prejavia príznaky akútneho ochorenia alebo prenosného parazitárneho ochorenia, podmienok pohybovej aktivity a režimu stravovania, vrátane sortimentu predávaného v rámci doplnkového stravovania prostredníctvom bufetov, automatov a iných foriem ambulantného predaja, 
2. zabezpečenia dostatočného množstva pitnej vody,
3. zabezpečenia čistoty a údržby jednotlivých priestorov zariadenia pre deti a mládež, frekvencie bežného a celkového upratovania, spôsobu a frekvencie dezinfekcie záchodov, spŕch, umyvární a šatní,   
4. starostlivosti o vonkajšie priestory, najmä o kvalitu piesku a udržovanie piesku, 
5. zabezpečenia opatrení zabraňujúcich znečisťovaniu pieskoviska, 
6. starostlivosti o stav preliezačiek, hojdačiek a ďalších zariadení detských ihrísk z hľadiska bezpečnosti detí,
7. skladovania a manipulácie s posteľnou bielizňou, vrátane frekvencie jej výmeny,
8. skladovania a manipulácie s detskými plienkami, ak ide o školské zariadenie alebo prevádzkareň určenú pre deti do troch rokov veku,
9. zneškodňovania tuhého odpadu, frekvencie vyprázdňovania odpadových nádob, ich čistenia a dezinfekcie,
pokyny pre zamestnancov vrátane povinnosti zabezpečenia trvalého dozoru nad deťmi a žiakmi,
pokyny pre návštevníkov,
plán opatrení pre prípad mimoriadnych udalostí a havárií,
telefónne čísla tiesňových volaní, ak ide o mimoriadnu situáciu, ako aj zoznam  najdôležitejších inštitúcií.

(2) Prevádzkový poriadok zariadenia pre deti a mládež musí byť prístupný na vhodnom a viditeľnom mieste.

§ 12
Prechodné ustanovenie

Prevádzkovatelia zariadení pre deti a mládež prevádzkovaných pred 1. júlom 2007, ktoré nespĺňajú požiadavky uvedené v § 3,  4, § 5 ods. 1 a § 5 ods. 3, sú povinní splniť tieto požiadavky najneskôr do 1. júla 2010 a požiadavky uvedené v § 5 ods. 2 najneskôr do 1. júla 2015.

§ 13
Účinnosť

Táto vyhláška nadobúda účinnosť 1. júla 2007.  
























Príloha 
k vyhláške č.
Tabuľka veľkostí školského nábytku

	Výška sedadla stoličky
(mm)
	Výška dosky stola
(mm)
	Vhodné výšky detí
(cm)

	260
	460
	100,0-112,5

	300
	520
	112,5-127,5

	340
	580
	127,5-142,5

	380
	640
	142,5-157,5

	420
	700
	157,5-172,5

	460
	760
	172,5 a viac




Ergonomické zásady práce žiakov v sede:

· výška sedadla sa má rovnať dĺžke predkolenia zväčšenej o výšku nízkeho opätku (1-2 cm), t. j. chodidlá sa pri zadnom sedení bez námahy a celou plochou dotýkajú podlahy,
· hĺbka sedacej plochy má podopierať najmenej 2/3 dĺžky stehna a pri zadnom sedení sa nesmie predný okraj sedadla dostať až do podkolennej jamky,
· šírka sedacej plochy musí zodpovedať šírke sedu (panvy) zväčšenej o 5 až 6 cm pre odev a postupnú deformáciu mäkkých tkanív sedením,
· vzhľadom na potrebnú stabilitu užívateľa je potrebný sklon sedacej plochy smerom k operadlu o 2 až 3 stupne,
· horná hrana operadla má podopierať chrbát vo vzdialenosti 4 až 5 cm pod dolnými uhlami lopatiek, dolná hrana operadla má byť 16 až 17 cm nad sedadlom,
· tvarovanie sedacej aj opornej plochy má kopírovať povrch tela,
· pracovná plocha stola sa má nachádzať vo výške lakťov voľne spustených paží sediaceho žiaka,
· materiál sedadla a operadla nesmie byť pocitovo nepríjemný, studený a musí sa dať ľahko čistiť,
· stolička (celý komplet školského sedacieho nábytku) musí mať potrebnú stabilitu,
· najmenej namáhavé je sedenie v miernom predklone, vzpriamená poloha vyžaduje zvýšenú námahu,
· odporúča sa funkčné striedanie polôh.

